Hevelep listennoù a cheller sevel gant hentennoù jediñ diseurt. Abaoe an Henamzer e ouezer ez eus un niver anfin a niveroù kentael. An niver-Mersenne kentael « 243 112 609-1 », dizoloet e 2008, hag a zo tost da 13 milion a sifroù en e skrivad degel, eo an niver kentael brasañ a anavezer[1]. Ur meizad diazez eo meizad an niver kentael en aritmetik elfennel : asuriñ a ra teorem diazez an aritmetik e cheller faktorañ pep niver kenaozet en ul liesad faktorioù kentael, ha neus nemet ur faktoradur a seurt-se hepken pa lakaer urzh ar faktorioù a-gostez. Hollekadurioù anezhañ a gaver e skourroù araokaetoch eus ar matematik, evel teorienn aljebrek an niveroù. Meur a implij greantel eus an aritmetik zo diazezet war anaoudegezh algoritmel an niveroù kentael, hag a-wezhioù war an diaes meo diskoulmañ ar chudennoù stag outo pergen ; reizhiadoù sifrañ zo hag hentennoù treuzkas stlennadoù da skouer. Implijet e vez ivez an niveroù kentael evit sevel taolennoù hachañ hag evit ober ganerioù niveroù pseudo-ankivil.